**ELTE TTK HÖK Külügyi biztos Beszámoló**

**2013. 09. 23. – 2013. 12.03.**

Időrendi bontás:

szeptember 24. - ELTE TTK HÖK Küldöttgyűlés

október 15. – EHKB ülés

november 15. - Gólyabál

november 20. – EHKB ülés

november 26. - EHKB ülés

november 28. – Bevonó délután

december 3. – EHKB ülés

**Erasmus pótpályázás**

Szeptember 27 és október 14 között Kanadában tartózkodtam, amit jeleztem is, emiatt két fogadóórámat nem sikerült megtartanom. Kiutazásom előtt Erasmus pályázatok elbírálása zajlott, mindegyik pályázatot elbíráltam, átadtam szakos koordinátoroknak, illetve a szakos segítők átadták távollétemben. A pályázatok sikeresen eljutottak a kari koordinátorhoz, majd mind a 9 pályázat bekerült a kari rangsorba. A távollétemben a pályázatokkal kapcsolatban felmerülő kérdésekre e-mailen sikeresen tudtam válaszolni, így minden felmerülő probléma megoldásra került.

**EHKB ülések**

Október 15.-ei ülésen sikeresen megválasztottuk az EHKB Operatív Bizottságának tagjait, vagyis az általános tagot, a rendezvényekért felelős tagot, valamint a határon túli ügyekért felelős tagot, és egyből munkába álltak sikeresen.

November 20 és 26-ai ülésen a bejelentések mellett elsősorban az EHKB ügyrendjéről folytattunk vitát, amely még mindig nem állt össze teljesen, személyi kérdések miatt. Ügyrend után a másik legfontosabb kérdés az ESN ELTE jövője, amihez tervezetett kezdtünk el készíteni, de még ott sem sikerült egyértelmű napirendre térnünk.

EHKB ülésein kezdtük el szervezni az idei Külügyi Börzét, amelyre jövő héten kerül sor December 2- 4 között, December 3-án és 4-én Lágymányoson az Északi, illetve a Déli épület lesz a helyszín. Az ELTE TÁTK és IK külügyi bizottsági elnökével minden logisztikai feladatot megbeszéltünk és elrendeztünk. Szóróanyagokat november 26-ai ülés előtt válogattuk szét, majd vittünk Lágymányosra, ahol egyetemenként minden küldeményt szétválogattunk.

Rektori hivatalban lévő problémák miatt egy héttel csúszott a program, és a reklámot is csak megkésve tudtuk elkezdeni.

**Egyebek**

November 15-én Gólyabál előtt több tisztségviselő társammal, sok lelkes mentorral együtt, példát mutatva a sikeres közös munkára, süteményt készítettünk a bálon részt vevő gólyák számára, és értesüléseim szerint hamar elfogyott mind a 20 tepsi sütemény, így kijelenthetjük sikerrel járt a csapat.

November 28-án részt vettem a TTK HÖK Bevonó délutánján, ahol a Külügyi szekcióért feleltem.

Köszönöm, hogy elolvastad a beszámolómat!

Budapest, 2013. 12. 01.

 **Kozma Márton**

 Külügyi biztos